קודם כל, היחיד שיכול לאבחן כי יש צורך בטיפול שורש הוא רופא שיניים מומחה. רק לאחר בדיקות, צילומים ושאלות שנלקחות במעמד הבדיקה, יוכל הרופא לאבחן באופן סופי כי זהו הצורך. אם אתם בבית ומתלבטים ביניכם לבין עצמכם אם מדובר על צורך בטיפול שורש ועד כמה המצב חמור, יש כמה סימנים שיכולים לאפיין. במידה והאזור היה רגיש לשינויים בחום וקור וכעת התחיל לכאוב, זהו סימן שמדובר על חור קטן שהתקדם. כמו כן, כאב חזק שמקרין או פועם, כאב חזק שמתחיל עם גירויים קטנים או כאב שבא והולך – גם אלו יכולים להיות סימנים לצורך בטיפול שורש. במקרים נדירים, שן שזקוקה לטיפול שורש לא תכאב בכלל ולכן יש להגיע לרופא לאבחון וטיפול.